A división territorial de Francia en departamentos tien o suyo orichen en a Revolución Francesa, quan os departamentos sustituyoron a l'antiga división en provincias como un meyo politico de trencar con l'antiga administración d'o Reino de Francia en o nuevo periodo republicán, creyando antiparte una hierarquía administrativo-politica ta reprimir as sulevacions monarquicas. Asinas a figura d'o prefecto, que ye a o cargo d'a prefectura en a capital d'o departamento, no ye pas un cargo esleito, sino un representant politico d'o Gubierno en un departamento, alto u baixo como o gubernador civil en as provincias espanyolas.